Σχέδιο Φόρτισης Ηλεκτρικών Οχημάτων

Το Σχέδιο Φόρτισης Ηλεκτρικών Οχημάτων (ΣΦΗΟ) είναι ένα πρόγραμμα που αφορά χωροθέτηση δημοσίως προσβάσιμων σημείων επαναφόρτισης Η/Ο κανονικής ή υψηλής ισχύος και θέσεων στάθμευσης Η/Ο. Το πρόγραμμα αυτό εκπονείται από τους δήμους με βάση το άρθρο 17 του ν. 4710/2020. Η Περιοχή Μελέτης βρίσκεται μέσα στα διοικητικά όρια των δήμων και η Ομάδα Εργασίας συστήνεται από τον Φορέα Εκπόνησης. Από τους 270 Δήμους, υπέβαλαν συνολικά πρόταση οι 254 (κατόπιν της υπ’ αριθμόν πρωτ. 7970/16-11-2020 πρόσκλησης του Πράσινου Ταμείου). Όλοι οι Δήμοι που συμμετείχαν έχουν ενταχθεί ως προσωρινοί δικαιούχοι με την υπ’ αριθμόν 201.6/2020 Απόφαση του Δ.Σ. του Πράσινου Ταμείου και με προϋπολογισμό 11.552.332,15 ευρώ.

 Η ανάπτυξη της ηλεκτροκίνησης πραγματοποιείται με σκοπό: την αύξηση της χρήσης των οχημάτων που έχουν χαμηλές και μηδενικές εκπομπές την ανάπτυξη κατά κύριο λόγο δημοσίως προσβάσιμων υποδομών επαναφόρτισης τη διαμόρφωση ενός ρυθμιστικού πλαισίου για την αγορά ηλεκτροκίνησης Σε κάθε ΣΦΗΟ θα εμπεριέχεται η χωροθέτηση: θέσεων στάθμευσης και σημείων επαναφόρτισης Η/Ο μέσα στα όρια της Περιοχής Μελέτης (προβλέπεται η υποχρεωτική χωροθέτηση ενός τουλάχιστον σημείου φόρτισης ανά 1.000 κατοίκους) θέσεων στάθμευσης και σημείων επαναφόρτισης Η/Ο σε τερματικούς σταθμούς και σε επιλεγμένα σημεία των δημοτικών και αστικών συγκοινωνιών θέσεων στάθμευσης και σημείων επαναφόρτισης Η/Ο για την εξυπηρέτηση τουριστικών λεωφορείων θέσεων στάθμευσης και σημείων επαναφόρτισης Η/Ο για την εξυπηρέτηση Η/Ο τροφοδοσίας σημείων επαναφόρτισης Η/Ο σε υφιστάμενα και νόμιμα καθορισμένα σημεία στάσης ή στάθμευσης Ε.Δ.Χ. - ΤΑΞΙ σημείων επαναφόρτισης Η/Ο σε χώρους στάθμευσης οχημάτων ΑμεΑΕπίσης είναι δυνατό να εμπεριέχεται και η χωροθέτηση: επιπλέον σημείων επαναφόρτισης Η/Ο σε δημοτικές εγκαταστάσεις θέσεων στάθμευσης και σημείων επαναφόρτισης Η/Ο σε τερματικούς σταθμούς και σε επιλεγμένα σημεία του δικτύου δημοτικών ή αστικών συγκοινωνιώνΓια τη δημιουργία των ΣΦΗΟ είναι απαραίτητο να ληφθούν υπόψη: τα κυκλοφοριακά χαρακτηριστικά της Περιοχής Μελέτης τα χωροταξικά χαρακτηριστικά της Περιοχής Μελέτης τα πολεοδομικά χαρακτηριστικά της Περιοχής Μελέτης τα υφιστάμενα σχέδια (εάν υπάρχουν), όπως για παράδειγμα τα Σχέδια Βιώσιμης Αστικής Κινητικότητας (Σ.Β.Α.Κ.) οι απαιτήσεις σύνδεσης των υποδομών στο δίκτυο του Διαχειριστή Εθνικού Δικτύου Διανομής Ηλεκτρικής Ενέργειας (ΔΕΔΔΗΕ)Μετά τον υπολογισμό του αναγκαίου αριθμού δημοσίως προσβάσιμων υποδομών φόρτισης, θα πραγματοποιείται η εκπόνηση εναλλακτικών σεναρίων χωροθέτησής τους. Έπειτα θα ακολουθήσει η διαβούλευση των σεναρίων αυτών με τοπικούς επαγγελματικούς, συλλογικούς και λοιπούς εμπλεκόμενους φορείς και θα πραγματοποιείται η καλύτερη δυνατή επιλογή. Μετά την εκπόνηση των ΣΦΗΟ οι Δήμοι θα υλοποιήσουν τα σχέδια αυτά με την αρωγή ιδιωτών. Πρόσφατη εγκύκλιος του ΥΠΕΝ αναφέρει ότι η αξιολόγηση και η χωροθέτηση των σταθμών δεν πρέπει να πλήττει τους πεζούς, τους ποδηλάτες και γενικότερα τους ευάλωτους χρήστες της οδού (παιδιά, ηλικιωμένοι, ΑΜΕΑ, άτομα που σύρουν καρότσι κ.α.). Για την χωροθέτηση του σταθμού φόρτισης επί της οδού (σε παρόδια θέση στάθμευσης), είναι απαραίτητη η εξέταση των γεωμετρικών στοιχείων του όμορου πεζοδρομίου κατά προτεραιότητα, με σκοπό να μην προκύπτουν προβλήματα στην κίνηση των πεζών. Επίσης ο ΚΟΚ έχει ισχύ χωρίς να εξαρτάται από την χωροθέτηση των σημείων επαναφόρτισης. Δεν είναι δυνατή η χωροθέτηση σε σημεία όπου δεν επιτρέπεται η στάση και η στάθμευση. Το Εθνικό Σχέδιο Μετάβασης στην Ηλεκτροκίνηση αποτελεί ένα ολιστικό σχέδιο με υψηλή περιβαλλοντική σημασία, το οποίο στοχεύει στην εγκατάλειψη των ρυπογόνων καυσίμων. Το σχέδιο αυτό συνοδεύεται από την «Πράσινη Συμφωνία», που έχει υπογραφεί από δεκαεννέα φορείς, από το Υπουργείο Περιβάλλοντος & Ενέργειας, καθώς και το Υπουργείο Υποδομών και Μεταφορών. Σχεδιάζεται ένα στα τρία νέα οχήματα στην Ελλάδα του 2030 να είναι ηλεκτρικό και για αυτό το Εθνικό Σχέδιο Ηλεκτροκίνησης προβλέπει ένα πακέτο 100 εκατ. ευρώ με τη μορφή επιδοτήσεων, φοροαπαλλαγών, απαλλαγών από τα τέλη στάθμευσης και εκπτώσεις στην φορολογία της δαπάνης φόρτισης.